stanford-oval/wikipedia huggingface dataset:
Meteora
הערות שוליים

↑  Billboard News Report
↑  Billboard 200 Albums, Billboard, ‏2023 (באנגלית אמריקאית)
↑  Top Rock & Alternative Albums, Billboard, ‏2023 (באנגלית אמריקאית)
↑  Top Rock Albums, Billboard, ‏2023 (באנגלית)
↑  Top Alternative Albums, Billboard, ‏2023 (באנגלית אמריקאית)
↑  ARIA Top 100 Albums Chart, www.aria.com.au (באנגלית)
↑  Year-end Charts – Top Rock Albums, בילבורד, ‏2024
↑  Year-end Charts – Top Alternative Albums, בילבורד, ‏2024
↑  Chart – Sverigetopplistan (ב־)
| לינקין פארק |
| --- | --- | --- |
מייק שינודה • בראד דלסון • ג'ו האן • דייב פרל • אמילי ארמסטרונג • קולין בריטיין
מארק וייקפילד • צ'סטר בנינגטון • רוב בורדון
| אלבומי אולפן | Hybrid Theory • Meteora • Minutes to Midnight • A Thousand Suns • Living Things • The Hunting Party • One More Night • From Zero |  |
| אלבומי רמיקס | Reanimation • Recharged |  |
| אלבומי הופעה | Live in Texas • Road to Revolution: Live at Milton Keynes • One More Light Live |  |
| אלבומי אוסף | A Decade Underground • Lost Demos • Papercuts (Singles Collection 2000–2023) |  |
| אלבומי פסקול | Transformers: Revenge of the Fallen – The Album • 8-Bit Rebellion! • Mall: Music from the Motion Picture |  |
| מיני-אלבומים | Hybrid Theory EP • In the End: Live & Rare • Underground 2.0 • Underground 3.0 • Underground 4.0 • Collision Course • Underground 5.0 • Underground 6 • LP Underground 7 • iTunes Live from SoHo • Songs from the Underground • mmm... Cookies: Sweet Hamster Like Jewels From America! (Underground 8.0) • Underground 9.0: Demos • LP Underground X: Demos • 2011 North American Tour • A Thousand Suns: Puerta de Alcalá • iTunes Festival: London 2011 • Underground 11 • Stagelight Demos • Underground 12 • Underground XIII • A Light That Never Comes (Remixes) • Underground XIV • Darker Than Blood: Remixes – EP • Underground 15 • Underground Sixteen • Evolution of Mike Shinoda – EP |  |
| מארזי תקליטורים | Studio Collection 2000–2012 |  |
| אלבומי וידאו | Frat Party at the Pankake Festival • Live in Texas • Collision Course • Road to Revolution: Live at Milton Keynes |  |
| ערכים קשורים | דיסקוגרפיה • פורט מינור • סטון טמפל פיילוטס |  |
| --- | --- |
בקרת זהויות :  MusicBrainz release group: 09474d62-17dd-3a4f-98fb-04c65f38a479
אריך קונצל

| --- | --- |

קונצל (משמאל) מקבל את מדליית האמנויות הלאומית מנשיא ארצות הברית, ג'ורג' בוש, 2007
 לידה:  21 במרץ 1935 ניו יורק, ארצות הברית 
 פטירה:  1 בספטמבר 2009 (בגיל 74) בר הרבור, ארצות הברית 
 מוקד פעילות:  ארצות הברית 
 מקום לימודים:  דארטמות' קולג', אוניברסיטת בראון, אוניברסיטת הרווארד, תיכון גריניץ' 
 סוגה:  מוזיקה קלאסית 
 שפה מועדפת:  אנגלית עתיקה 
 כלי נגינה:  פסנתר 
 פרסים והוקרה:  המדליה הלאומית לאומנויות 
 www.erichkunzel.com
 פרופיל ב-IMDb
 
אריך קוּנְצֶל (באנגלית: Erich Kunzel,‏ 21 במרץ 1935 – 1 בספטמבר 2009) היה מנצח אמריקאי.
קורות חייו

קונצל נולד בניו יורק. בעת לימודיו בבית הספר התיכון בגריניץ' שבקונטיקט, למד קונצל לנגן על פסנתר, קונטרבס וטימפני.
את התואר הראשון במוזיקה קיבל מדארטמות' קולג' ובהמשך למד באוניברסיטת הרווארד ובראון. בשנים 1960 עד 1965 ניצח על התזמורת הפילהרמונית של רוד איילנד. בשנים 1965 עד 1977 היה מנצח עמית של התזמורת הסימפונית של סינסינטי.
מאז 1977 הקליט קונצל מוזיקה קלאסית פופולרית לחברת טלארק, בדרך כלל עם התזמורת הקלה של סינסינטי, שהוקמה אותה שנה עם קונצל כמנצחה הקבוע. במשך תקופה זו עמד בראש סדרת הקונצרטים הפופולריים של שעה 8:00. כמו כן השתתף בהקלטות ג'אז פורצות-דרך עם דייב ברובק ודיוק אלינגטון. קונצל ניצח גם על התזמורת הסימפונית הלאומית של ארצות הברית בקונצרטים המשודרים בטלוויזיה ביום הזיכרון וביום העצמאות של אמריקה מדי שנה.
במשך השנים הצליח קונצל להביא את התזמורת הקלה למעמד של הרכב בעל שם בינלאומי, שלשמו חצי תריסר הקלטות רבות מכר בשנה וקונצרטים למנויים מדי שבוע כמעט. קונצל, שהיה פעם מראשי המתמודדים על תפקיד היורש לארתור פידלר בתזמורת הטיילת של בוסטון, נודע ברחבי העולם בהקלטותיו הפופולריות למוזיקה קלאסית, מחזות זמר של ברודוויי, פסקולי סרטים ועוד. התזמורת הקלה של סינסינטי פופולרית בעיקר באסיה, שם סיירה פעמים אחדות במשך השנים.
קונצל והתזמורת הקלה של סינסינטי נכנסו להיסטוריה כתזמורת הקלה האמריקאית הראשונה שהופיעה בסין, באוקטובר 2005. ב-2006 זכה קונצל במדליית האמנויות הלאומית, אותה קיבל ב-2007 מידי נשיא ארצות הברית, ג'ורג' בוש.
לקריאה נוספת

"Erich Kunzel," in Contemporary Musicians. Vol. 17. Gale Research, 1996.
שלמה בן משולם דיפיארה

| --- | --- |
 לידה:  1345 
 פטירה:  1420 (בגיל 75 בערך) 
 מוקד פעילות:  ז'ירונה, סרגוסה, Cervera, טורטוסה 
 סוגה:  שירה 
 שפה מועדפת:  עברית, קטלאנית 
 
שלמה בן משולם דיפיארה (או דאפיירה) נולד בין השנים: 1350-1340– נפטר בין השנים: 1425-1420. אחד מאחרוני המשוררים העבריים שפעלו בספרד הנוצרית.
תולדות חייו

שלמה דיפיארה נולד בממלכת קטלוניה. תאריכי לידתו ומותו, מבוססים על חיבוריו ומאורעות חייו. לפי החוקר צבי גרץ, היה נכדו של המשורר הספרדי הנודע ר' משולם בן שלמה דאפיירה, (בשמו הלועזי אֶנדידש), שנולד בעיר ז'ירונה. לפי השערה אחרת, היה נצר למשפחה חשובה בברצלונה. בצעירותו חי דיפיארה בקסטיליה, ובצד כתיבתו, הקדיש חלק מהונו ורכושו למעשה הטוב והחסד. ראיה לכך אפשר למצוא במכתבים שכתבו אליו חכמים ומשוררים ונמצאים בספרו ״שיר השירים׳׳, ובהם הרימו על נס את נדבת לבו.
תולדות חייו > התקופה הראשונה

התקופה הראשונה בימי פעילותו, זמן בגרותו הפיוטית, מתחילה בין השנים 1365–1370. דאפיירה מזכיר כמה פעמים את הזמן שהוא קורא לו "שנות הבחרות" בתור תקופה שבה יצר וחבר הרבה מפיוטיו היפים ביותר וחי חיים נוחים ונעימים. גזירות קנ"א הבריחו אותו מספרד לארץ אחרת, אולי פורטוגל או צרפת. אחרי שנות סבל ונדודים הוא חזר לסרגוסה. לפי שטיינשניידר, הוא היה שם "סופר הקהל" משרה שהחזיק בה שנים אחדות.
תולדות חייו > התקופה השנייה

תקופה זו מתחילה בערך בשנת 1391, שבה התרחשו גזירות קנ"א ברחבי ספרד הנוצרית. בשנה זו שדדו פורעים את ביתו והרסו אותו, וילדיו נחטפו מבלי שעלה בידו לברר מה עלה בגורלם: ”לֹא אֵדְעָה אִם נִמְכְּרוּ אוֹ טֻבְּחוּ/ או עַל יְקוֹד אוּרִים בְּשָׂרָם צָלוּ...”
לאחר המאורעות חזר דיפיארה לסארגוסה. בתקופה זו, חיבר הרבה אגרות המלצה לנפגעי הפרעות שהתכוונו לצאת את ספרד בין השאר גם לארץ ישראל. בסרגוסה, כבר יצא שמו כמשורר, יש להניח כי בשל כך בחר בו השר ר׳ בנבנשת בן שלמה אבן לביא דילה קאבאליירה, להורות תורה לבניו וללמדם פרק בשיר. כעזר לעבודת הוראה זו, חבר דיפיארה ספר בשם "אמרי נואש". לפי תוכניתו אמור היה הספר להכיל ארבעה חלקים. אולם לא ידוע אם חבר את כולם. לידינו הגיעו שני חלקים: מילון לחרוזים, ומילון למילים נרדפות. עובדת היותו "משורר מקצועי", המתפרנס מפרי עטו הכריחה אותו להקדיש חלק מזמנו וכוחו ל"שירי התהלה" לכבוד ה"שרים" וה"גבירים" נותני לחמו.
יש בשירים אלה גם ערך לחוקרי התקופה וציוני דרך בתקופות חייו. בין מקבלי שיריו העבריים היה גם נסיך נוצרי משכיל בשם Don Jaun De Ixar. דאפיירה נעשה במובן ידוע למשורר משפחת קאבאליירה, ובמשרתו זו החזיק עד מותו של ר׳ בנבנשת אבן לביא בשנת 1411. עליו חבר דיאפירה קינה יוצאת מן הלב, (שיר II).

מַה קּוֹל זְעָקָה כָּל יְקוּם יִזְעָקוּ אוֹ נַאֲקוֹת חָלָל מְתִים יִנְאָקוּ? מַה זֶּה אֲשֶׁר יִתְפַּלְּשׁוּ אִישִׁים בְּתוֹךְ עָפָר וּבָאֵפֶר – וְיִתְאַבָּקוּ?

את שבע עשרה או עשרים השנים האלה אפשר לציין בתור "תקופת הפריחה" של המשורר. בזמן זה הוא כנראה ייסד ונעשה לראשה ולדברה של ״כת המשוררים״ בסרקוסטה. אפיינה קבוצת משוררים זו מסירות נאמנה ללשון העברית ולמקורה (התנ״ך). על מקרה מעניין בנושא זה, מסופר ב"ההקדמה" לשיר סימן צ"א. אשתרוק רמוך, אחד מהאישים שהתנצר לאחר ויכוח טורטוסה, בקש לשלוח לדיפיארה את יצירתו בלשון הספרדית. דיפיארה שהעניין היה למורת רוחו ענה לו:

לְשׁוֹן עֵבֶר לְחָבֵר לִּי, וּמַה לִּי לְשׁוֹן כַּשְדִּים וְהֶגְיוֹן אַשְׁכְּנַזָם

לְשׁוֹן קֹדֶשׁ לְכֹהֵן לִּי אֲקַדֵּשׁ, וּמַה לִּי עוֹד לְלָעוּזוֹת בְּלַעְזָם״.

קשריו עם משפחת לביא, נמשכו גם לאחר מותו של ראש המשפחה. ידידו ותלמידו וידאל יוסף בן לביא שעזב את סרקוסטה, בשנת 1412, מייעץ גם לדיפיארה, לברוח מן העיר, בשל הסכנה של מגפת הדבר.
תולדות חייו > התקופה השלישית

לאחר שתיקה של כמה שנים מתחילה התקופה השלישית לערך בשנת 1416 או 1417. עד לזמן זה הוא שרוי בבדידות ועזובה רוחנית, ראייתו הלכה והידרדרה והוא מתלונן בפני חבריו על שנזנח. בין שאר היצירות של תקופה זו, בולטת הפואמה הגדולה שלו "באפס יד ינופף יד גאוני", יצירה שאפשר לציין אותה בתור "שיר עלילה אוטוביוגרפי", שמחברה שואף בו להראות שעדיין כוחו עמו. וכן גם שירו ההיתולי "על היינות הרעים" שנתחבר לפי עדותו בשנת קע"ז (1417) בעת שישב בעיר מונסון שבאראגון.
לעת זקנתו היו מעייניו נתונים לחיי העולם הבא והוא התחנן לפני בורא עולם שינהג בו במידת הרחמים. לכן מוזר מאוד הדבר שהוא המיר את דתו לאחר שהיה בן שבעים ומעלה. הידיעה על המרת הדת הזאת לא מופיעה בתעודות הנוצריות של זמנו. אולם לפי מקורות העבריים שבידינו קיימת חליפת מכתבים בן דיפיארה ובן זמנו וידאל בנבנשת ועליה רשום בכתב יד "שירים שלחם אנשלמה די פיאירה שנשתמד לאחר שבעים שנה לידידו דון וידאל". גם המשורר שלמה בונפיד מזכיר ההשתמדות זו. הדבר אירע לאחר המפלה הקשה בוויכוח בטורטוסה, אז התנצרו רבנים ומשכילים רבים, ביניהם גם תלמידו וידאל בן לביא. וידאל בנבנשת כתב לו מכתב גינוי על אודות מעשהו זה. דיפיארה המשיך לשמור על קשר עם ידידיו ולשלוח מכתבים בעברית, ואף קבל על כך שכישרון שירתו נחלש ביותר. גם החוקר יצחק בער בדעה שהוא המיר את דתו ביחד עם תלמידו יוסף בן לביא. אולם יש החולקים וסבורים שהוא נשאר ביהדותו עד סוף ימיו. שנת מותו ומקום קבורתו לא נודעו.
שלמה דיפיארה כתב לערך שלוש מאות וחמישים שירי קודש ושירי חול. חלקם מופיעים בדיואן שלו. בכתבי־יד אדלר ובודליאנה נכללים ארבעה או חמישה שירי קדש מפרי עטו. כתב־יד ברלין כולל ארבעים שירי קדש המיוחסים לו, רובם השם ״שלמה״ או ״שלמה חזק״ בראשי חרוזיהם ושלשה פיוטים חורזים את שמו ושם אביו במלואם.
קבצים משירתו

דיוואן יו"ל שמעון ברנשטיין הוצאת "עלים" תש"ג
משכיות כסף: ש.ת.יף. ד.ב.ר. מפרש וגם כתב אברהם בדרשי להרב טודרוס הלוי ואחר יבוא דברי אשר שמתי, מורדכי תמהמאת סולומון בן משוללים דפערה, Abraham ben Isaac Bedersi, תדרוס בן גוסף אבולפא (הלבי), מורדכי תמה, הוצאה: בבת ישראל מונדוי, 1770 (הוצאת "עלים,", 1942)
לקריאה נוספת

ישראל לוין ושלום לוריא, אברהם אבן עזרא, משולם דיפיארה, טדרוס אבולעפיה, תל אביב: מפעל השכפול.
אברהם בר יוסף, משירת ימי הביניים: שירת ספרד ואיטליה; מקאמות - ביאורים ופירושים, הוצאת מישלב, 1980.
דוד אברהם, איגרת משל המשורר שלמה דאפיירה בעניין העלייה לארץ-ישראל מספרד, תרביץ נ"ב, ד' 655–659, תשמ"ג.
דורון, אביבה, תפיסת השיר של שלמה דיפיארה על רקע תמורות פואטיות בספרד הנוצרית, תעודה י"ט (מחקרים בספרות העברית בימי הביניים ובתקופת הרנסאנס), עמ' 213–229, תשס"ג.
חיים שירמן, השירה העברית בספרד ובפרובאנס כרך שני, הוצאת מוסד ביאליק 1956
שמעון גרשון ברנשטיין, שירי-הקודש של ר' שלמה דאפיירה (עפ"י כ"י ניו-יורק), תרביץ 7, תרצ"ו, עמ' 335 - 344 (מידע בקטלוג רמב"י)
שמעון ברנשטיין, שיר תהילה של שלמה דאפיירה לכבוד ר' מאיר אלגואדיש, סיני 7, תשי"ח, עמ' רה - ריט
הערות שוליים

1 2 3 4  דיואן של שלמה בן משולם דאפיירה - יו"ל על ידי דר' שמעון ברנשטיין חלק א' הוצאת " עלים" תש"ג
↑  על פי כתב-יד אדלר דף ר"ב עמוד ב' "...כי כן הורני החכם המשורר אבי אבי אשר בשתוף השם זולתי הגרר אתפאר אתהדר ואתגדר״
↑  אודותיו ראו: יוסף פטאי, חיי משולם דאפיירה ושירתו, הצופה לחכמת ישראל קובץ ה' (עמ' 54).
↑  יצחק בער, תולדות היהודים בספרד הנוצרית, תל אביב: עם עובד "דעת", תש"ה 1945
↑  חיים בראדי, ר' שלמה דאפיאירה דברים אחדים אודותיו ואדות ספריו, ברלין, תרנ"ג בדפוס צבי הירש בר' יצחק איטצקאווסקי
↑  שטיינשניידר, כרך 15, עמוד 5
↑  כ"י ברלין 103, עמ' 3
↑  מבוא לספרו ״אמרי נואש״, כ"י ברלין נו׳ 489
1 2  ורדי תרצה, שירי דון וידאל בנבנשת: עבודת גמר בספרות עברית מוגשת לפרופ' י. יהלום ירושלים תמוז תשמ"ז [חמו"ל], 1987 (Thesis) מהד' בקורתית, בלווית מבוא, מקורות ובאור
↑  "מבחר השירה העברית״ לברודי־ווינר, עמוד שכח־ט ושם מובאים שמונה שירים של דאפיירה.
1 2  השירה העברית בספרד ובפרובאנס כרך שני, חיים שירמן, הוצאת מוסד ביאליק 1956
↑  F. Baer ,Die Juden im christlichen SPanien I, 798
↑  בער, די יודען איס קריסטליכען שפאניען, חלק א׳.
↑  ד"ר שמעון ברנשטיין, המרת דתו הבדויה של המשורר ר' שלמה דאפיירה, "ההד", ירושלים, שנה עשירית תרצ"ה חוברת א'
↑  ד"ר שמעון ברנשטיין, שירי הקודש של ר׳ שלמה דאפיירה, תרביץ, שנה ז׳ ספר ג-ד. עמוד 336 הערה 5
↑  הרשימה מובאה בשלימות על ידי שטיינשניידר כרך 17 עמוד 129.
| --- | --- |
בקרת זהויות :  NLI: 987007314089705171  GND: 138636680  ISNI: 0000 0000 7176 1457  LCCN: no2009158467  NTA: 270250131  VIAF: 101482285   WorldCat (עם VIAF): 101482285
Renaissance (אלבום)

Renaissance (מעוצב כ-act i: RENAISSANCE; בעברית: רנסאנס) הוא אלבום האולפן השביעי של הזמרת האמריקאית ביונסה. את האלבום הוציאו לאור ב-29 ביולי 2022 חברות התקליטים פארקווד אנטרטיינמנט וקולומביה רקורדס. זוהי הוצאת הסולו הראשונה של ביונסה מאז Lemonade (2016), והיא משמשת כפרק ראשון בפרויקט טרילוגי. ביונסה ביססה את האלבום על מצבה הנפשי במהלך מגפת הקורונה. היא כתבה והפיקה אותו יחד עם נובה ואב, דה-דרים, סימבוליק ואן, איי. ג'י. קוק, האני דיז'ון, בים, כריסטופר סטיוארט, בלאדפופ, סקרילקס, היט-בוי, נו איי.די., P2J ואחרים.
הסינגל המוביל, "Break My Soul", פורסם ב-20 ביוני 2022, והגיע למקום הראשון במספר מצעדי פזמונים, כולל בבילבורד הוט 100. עם שירים שהמעברים ביניהם רצופים בהשמעה רגילה, מאופיין Renaissance במוטיביים משנות ה-70, הכוללים צלילי דיסקו והאוס, ורוח אנרגטית המזוהה עם מועדוני המחתרת של הקהילה האפרו-אמריקאית בארצות הברית. Renaissance נכנס לבילבורד 200 במקום הראשון – אלבומה השביעי של ביונסה שרושם את כניסתו למצעד במקום הראשון. בנוסף לארצות הברית הגיע האלבום למקום הראשון גם באוסטרליה, בלגיה, קנדה, צרפת, אירלנד, הולנד, ניו זילנד, סקוטלנד, שוודיה והממלכה המאוחדת.
הפרק השני של הטרילוגיה, Cowboy Carter, יצא לאור ב-29 במרץ 2024.
רקע

באוגוסט 2021, במהלך ריאיון שפורסם בעיתון Harper's Bazaar, חשפה ביונסה כי היא עובדת על האלבום השביעי שלה כבר מ-2020. ”עם כל הבידודים וחוסר הצדק שהתרחשו בשנה האחרונה סבורה אני כי כולנו מוכנים לברוח, לטייל, לאהוב ולצחוק שוב. אני מרגישה שתקופת רנסאנס חדשה מתהווה, ואני רוצה להיות חלק מטיפוח השנה הזו בכל דרך אפשרית” – הצהירה בריאיון. היא הסבירה גם שתחושת הזמן אינה מורגשת בזמן שעובדים על אלבום אולפן. ”לפעמים לוקח לי שנה לחפש באופן אישי אחר אלפי צלילים שיתנו את ההתפאלות מהאזנה להם” – סיפרה על הליך היצירה של Renaissance. ”לפזמון אחד יכולים להיות מספר רב של הרמונית. בכל זאת, אין כמו כמות האהבה, התשוקה והריפו שאני מרגישה באולפן הקלטות. זה מרגיש בדיוק כמו הפעם הראשונה שנכנסתי לאולפן הקלטות, בגיל תשע. כן, מוזיקה חדשה מגיעה!”.
החל מ-7 ביוני 2022 מחקה ביונסה את תמונת הפרופיל שלה מכל הפלטפורמות שלה ברשתות החברתיות, והחלה לפזר רמזים לקראת יציאת האלבום. ארבעה ימים לאחר מכן נכתב באתר האינטרנט הרשמי שלה, שעוצב בפורמט חדש, "What is a B7?" - האות "B" מייצגת את שמה של ביונסה והספרה "7" מסמלת כי מדובר על אלבום האולפן השביעי של הזמרת. ב-15 ביוני העלתה קרן התרומות של הזמרת "BeyGOOD" בחשבון הטוויטר שלה תמונת קולאז' של עטיפות שונות של אלבומי אולפן לכבוד חודש המוזיקה השחורה. בפינה התחתונה השמאלית של הקולאז' מוצגת תמונה של יד המצביעה על העטיפה של B7, אלבומה השביעי של ברנדי נורווד. ב-16 ביוני הכריזה ביונסה באופן רשמי על האלבום, ושחררה את המכירות המוקדמות ל-Renaissance בפלטפורמות הסטרימינג השונות.
כחלק מצילומי השער של ביונסה לווג בריטניה האזין העורך הראשי של העיתון, אדוארד אנינפול, לחלקים מ-Renaissance. הוא שיבח את החלקים ששמע, וציין לטובה את השילוב בין קולה של ביונסה למקצב המהיר ומרקיד, לטענתו, שנמצא באלבום. הוא תיאר אותו כ"יצירה מוזיקלית שמפנה לתרביות ולתתי-תרביות של העם האמריקני, וגורמת למאזינים לרצות לרקוד על רחבת הריקודים".
ב-20 ביוני 2022 הודיעה ביונסה כי הסינגל המוביל של האלבום, "Break My Soul", ייצא לאור ב-21 ביוני, בחצות, בהתאם לשעון המזרח, במקביל לנקודת ההיפוך של חודש יוני. עם זאת, השיר הופיע ביוטיוב ובטיידל ב-20 ביוני, כמה שעות לפני מועד ההוצאה שתוכנן. עם יציאת האלבום פרסמה ביונסה הערה באתר האינטרנט שלה שמאשרת כי Renaissance הוא האלבום הראשון מתוך הפרויקט החדש שלה, בן שלוש יצירות מוזיקליות. בנוסף, שיתפה כי הוא מוקדש לג'יי זי בעלה ולדודה ג'וני, הומוסקסואל שחלה באיידס, ולטענתה משמש עבורה דוגמה למוזיקה ולתרבות אליה היא מתחברת.
בספטמבר 2024, ביונסה אמרה כי היא החליטה שלא להוציא קליפים לאלבומים Renaissance ו-Cowboy Carter מ-2024, במכוון כדי שהמיקוד יהיה בקול ובמוזיקה עצמה. מעריצים קראו לה להוציא את הקליפים, אך היא הסבירה שזה נעשה בכוונה, משום ש"רציתי שהעולם יתמקד בקול".
עטיפת האלבום

ב-30 ביוני 2022 חשפה ביונסה את עטיפת האלבום, שמלווה בהערה קצרה, בחשבונות המדיה החברתית שלה. היא יושבת סוס זוהר והולוגרפי, שעשוי מקריסטל שקוף, כשהיא לבושה בביקיני כסוף ומנצנץ. מבקרי המוזיקה טענו כי ההשראה לתמונה שאובה מציורו של ג'ון קולייר מ-1897, Lady Godiva. באיור מוצגת אישה עירומה רוכבת על סוס לבן שעטוי כולו בבגד אדום מלכותי. בגדיה, שעוצבו על ידי נוסי קוארו, מזכירים את בגדי הקריסטל שלבשה באלבום Dangerously in Love מ-2003.
תמונה נוספת למהדורת הויניל של Renaissance מציגה את ביונסה על גבי אותו הסוס, אך עם בגדים שונים. היא עוטה כיסוי ראש כסוף שמסתיר את שערה, ועליו חבשה כובע בוקרים. שרשראות כסף וזהב לבן מעטרות את ידיה ורגליה, והסוס מעוטר בנוצות לבנות. הרקע השחור של המהדורה הסטנדרטית מוחלף בציור של סוס לבן ומלכותי שכרוף סביב וילון אדום, המזכיר את תקופת הרנסאנס.
הרכב

Renaissance משלב בתוכו מספר וריאנטים של מוזיקה שחורה יחד עם טכנולוגיה חדשנית. הסגנונות שתוארו בו הן דאנס, האוס, דיסקו, פופ ו-R&B. בנוסף, יש גם צלילים שמזוהים בעיקר ממוזיקת טכנו, גראז', אפרו-פופ, בוגי, פאנק, גוספל, נשמה פסיכידלית, היפ הופ, טראפ, ניו ג'ק סווינג, סינת'פופ ודאנסהול.
המעברים בין הרצועות של Renaissance הם חלקים על ידי התאמה של המקצב בסוף השיר הקודם לזה של הבא אחריו. לטכניקה זו קוראים Beatmatching (אנ'). לפי קארי באטן מהניו יורקר, מעברים אלו משקפים את מצבי הרוח המשתנים שחשנו בתקופת הסגר במגפת הקורונה. לרצועות עצמן מבנה לא שגרתי או רציף. חלקן מכילות מספר מקצבים שונים לחלוטין.
הרכב > רשימות סיכום שנה

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022. בפרט, האלבום הוכתר כאלבום הטוב ביותר של השנה שפרסמו הארגונים;הגרדיאן, לוס אנג'לס טיימס, רולינג סטון, The Hollywood Reporter, ‏PopMatters
| ארגון | רשימה | מיקום | מקור |
| --- | --- | --- | --- |
| בילבורד | 50 האלבומים הטובים ביותר של שנת 2022 | 2 |  |
| הגרדיאן | 50 האלבומים הטובים ביותר של שנת 2022 | 1 |  |
| האטלנטיק | 10 האלבומים הטובים ביותר לשנת 2022 | 1 |  |
| לוס אנג'לס טיימס | 20 האלבומים הטובים ביותר של שנת 2022 | 1 |  |
| Paste | האלבומים הטובים ביותר של שנת 2022 | 8 |  |
| NME | 50 האלבומים הטובים ביותר של שנת 2022 | 3 |  |
| NPR | האלבומים הטובים ביותר של שנת 2022 | 1 |  |
| PopMatters | 80 האלבומים הטובים ביותר של שנת 2022 | 1 |  |
| רולינג סטון | 20 האלבומים הטובים ביותר על פי רוב שפילד לשנת 2022 | 1 |  |
| רולינג סטון | 100 האלבומים הטובים ביותר של שנת 2022 | 1 |  |
| Slant | 50 האלבומים הטובים ביותר של שנת 2022 | 2 |  |
| וראייטי | האלבומים הטובים ביותר על פי כריס וילמן לשנת 2022 | 6 |  |
| The Hollywood Reporter | האלבומים הטובים ביותר של שנת 2022 | 1 |  |
| הניו יורק טיימס | האלבומים הטובים ביותר של שנת 2022 על פי בחירתו של ג'ון פרלס | 1 |  |
| הניו יורק טיימס | האלבומים הטובים ביותר של שנת 2022 על פי בחירתו של ג'ון קרמניקה | 5 |  |
| הניו יורק טיימס | האלבומים הטובים ביותר של שנת 2022 על פי בחירתה של לינדה סולדס | 2 |  |
| Entertainment Weekly | 10 האלבומים הטובים ביותר של שנת 2022 | 1 |  |
| The Observer | 10 האלבומים הטובים ביותר של שנת 2022 על פי קיטי אמפייר | 1 |  |
| פיצ'פורק | 50 האלבומים הטובים ביותר של שנת 2022 | 1 |  |
| Vulture | האלבומים הטובים ביותר של שנת 2022 | 1 |  |
| The A.V. Club | 30 האלבומים הטובים ביותר לשנת 2022 | 1 |  |
| Albumism | 100 האלבומים הטובים ביותר לשנת 2022 | 4 |  |
| AllMusic | האלבומים הטובים ביותר לשנת 2022 | נכלל |  |
| Alternative Press | האלבומים הטובים ביותר של שנת 2022 | נכלל |  |
| Associated Press | האלבומים המובילים לשנת 2022 בחירתם של Associated Press | 1 |  |
| Atwood Magazine | אלבומי השנה לשנת 2022, לפי סדר אלפביתי | נכלל |  |
| Beats Per Minute (One Thirty BPM) | 50 האלבומים המובילים לשנת 2022 | 8 |  |
| BrooklynVegan | 50 האלבומים המובילים לשנת 2022 | 2 |  |
| Clash | אלבומי השנה של 2022 על פי קלאש | 1 |  |
| Complex | האלבומים הטובים ביותר של שנת 2022 | 4 |  |
| Consequence of Sound | 50 האלבומים המובילים של שנת 2022 | 3 |  |
רשימת רצועות

| Renaissance> מס' | Renaissance> שם | Renaissance> כותב(ים) | Renaissance> משך | Renaissance>  | Renaissance>  | Renaissance>  | Renaissance>  | Renaissance>  | Renaissance>  |
| --- | --- | --- | --- | --- | --- | --- | --- | --- | --- |
| 1. | I'm That Girl  | ביונסה נואלס ‏•‏‏ טריוס נאש ‏•‏‏ קלמן דוראן ‏•‏‏ מייק דין ‏•‏‏ טומי ורייט III ‏•‏‏ אנדראה סאמרס | 3:28 |  |  |  |  |  |  |
| 2. | Cozy  | נואלס, נייה צ'ארלס ‏•‏‏ האני רדמונד ‏•‏‏ כריסטופר פני ‏•‏‏ לוק סולומון ‏•‏‏ דין דייב גילס II ‏•‏‏ נאש ‏•‏‏ קורטיס ג'ונס | 3:30 |  |  |  |  |  |  |
| 3. | Alien Superstar  | נואלס ‏•‏‏ רדמונד ‏•‏‏ פני ‏•‏‏ סולומון ‏•‏‏ דין ‏•‏‏ דניסייה אנדרוס ‏•‏‏ בריטאני קוני ‏•‏‏ שון קרטר ‏•‏‏ דייוויד בראון ‏•‏‏ דייב האמלין ‏•‏‏ טימותי מקנזי ‏•‏‏ דניאל באלובואנה ‏•‏‏ רמי יעקב ‏•‏‏ לבן קלי | 3:35 |  |  |  |  |  |  |
| 4. | Cuff it  | נואלס ‏•‏‏ נייל רוג'רס ‏•‏‏ אנדרוס ‏•‏‏ רפאל סעדיק ‏•‏‏ קוני ‏•‏‏ מורטין ריסטורפ ‏•‏‏ נאש ‏•‏‏ מרי ברוקרט ‏•‏‏ אלן מקגרייר | 3:45 |  |  |  |  |  |  |
| 5. | Energy  | נואלס ‏•‏‏ סוני מור ‏•‏‏ טישאני תומפסון ‏•‏‏ אלמנדרו קרסו ‏•‏‏ ג'ורדן דוגלס ‏•‏‏ טיזיטה מקוריה ‏•‏‏ אנדרוס ‏•‏‏ קוני ‏•‏‏ נאש ‏•‏‏ ברוקרט ‏•‏‏ מקגרייר ‏•‏‏ פארל ויליאמס ‏•‏‏ צ'אד הוגו ‏•‏‏ אדם פיגוט ‏•‏‏ פרדי רוס | 1:56 |  |  |  |  |  |  |
| 6. | Break My Soul  | נואלס ‏•‏‏ נאש ‏•‏‏ כריסטופר סטיוארט ‏•‏‏ קרטר ‏•‏‏ אלן ג'ורג' ‏•‏‏ פרד מקפרליין ‏•‏‏ פיגוט ‏•‏‏ רוס | 4:38 |  |  |  |  |  |  |
| 7. | Church Girl  | נואלס ‏•‏‏ נאש ‏•‏‏ ארנסט וילסון ‏•‏‏ אלברניטה קלארק ‏•‏‏ ג'ימי פייטון ‏•‏‏ דיון נורמן ‏•‏‏ דריק אורדגן ‏•‏‏ ג'יימס בראון ‏•‏‏ אובייל הול ‏•‏‏ פיליפ פרייס ‏•‏‏ ראלף מקדונלד ‏•‏‏ ויליאם סאלטר | 3:44 |  |  |  |  |  |  |
| 8. | Plastic Off The Sofa  | נואלס ‏•‏‏ סברינה קלאודיו ‏•‏‏ סידני בנט ‏•‏‏ ניק גרין | 4:14 |  |  |  |  |  |  |
| 9. | Virgo's Groove  |   | 6:08 |  |  |  |  |  |  |
| 10. | Move  |   | 3:23 |  |  |  |  |  |  |
| 11. | Heated  |   | 4:20 |  |  |  |  |  |  |
| 12. | Thique  |   | 4:04 |  |  |  |  |  |  |
| 13. | All Up In Your Mind  |   | 2:49 |  |  |  |  |  |  |
| 14. | America Has a Problem  |   | 3:18 |  |  |  |  |  |  |
| 15. | Pure/Honey  |   | 4:48 |  |  |  |  |  |  |
| 16. | Summer Renaissance  |   | 4:33 |  |  |  |  |  |  |
| משך כולל: | משך כולל: | משך כולל: | 62:21 |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 1 |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 22 |
|  ארצות הברית | מצעד האלבומים המסחריים | 70 |
|  ארצות הברית | מצעד האלבומים העכשוויים | 36 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 177 |
|  ארצות הברית | מצעד אלבומי ה-R&B/היפ-הופ | 69 |
|  ארצות הברית | מצעד אלבומי ה-R&B | 23 |
|  צרפת | SNEP | 199 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | 2× פלטינה | 2,000,000 |
| בלגיה (BEA) | זהב | 10,000 |
סיכום
| בכל העולם | — | 2,045,000 |
פרסים ומועמדויות

| פרס | קטגוריה | תוצאה | מקור |
| --- | --- | --- | --- |
| פרס גראמי | אלבום השנה | מועמדות |  |
| פרס גראמי | אלבום הדאנס/אלקטרוני הטוב ביותר | זכייה |  |
| פרס בחירת הקהל לשנת 2022 | האלבום לשנת 2022 | מועמדות |  |
1989 (Taylor's Version)

1989 (Taylor's Version) היא ההוצאה החוזרת הרביעית של הזמרת-יוצרת האמריקאית טיילור סוויפט. האלבום יצא ב-27 באוקטובר 2023 לאור חברת התקליטים ריפבליק רקורדס. זוהי הקלטה מחודשת של אלבום האולפן החמישי של הזמרת, 1989 ‏(2014), והרביעית בסך הכול שלה, כשהקודמת הייתה Speak Now (Taylor's Version), שיצאה לאור ביולי אותה השנה. 1989 (Taylor's Version) הוקלטה במסגרת מחלוקת המאסטרס של טיילור סוויפט. את תאריך יציאתו חשפה ב-9 באוגוסט במהלך ההופעה האחרונה שלה בארצות הברית מתוך סיבוב ההופעות "The Eras Tour".